11-те на Партизан и Левски, "сините" с 9 промени. Божинов капитан - Sevastopol.bg\nВеликобритания одобри ваксина срещу Covid-19, ваксинира от идната седмица\nсряда, декември 2\nHome›Спорт›11-те на Партизан и Левски, “сините” с 9 промени. Божинов капитан\nДнес в 14:30 часа Левски започва участието си в тазгодишното издание в турнира за Купата на България с наглед лесно гостуване на Партизан (Червен бряг). Двубоят е от 1/16 финалите на надпреварата и “сините” се надяват да запишат изразителна победа над непретенциозния си съперник от Трета лига. Те спешно се нуждаят от глътка свеж въздух след поредицата от лоши резултати. Играчите на Георги Тодоров са в серия от три мача без победа – 2 загуби и 1 равенство.\nСпециалистът е направил цели 9 промени в състава от загубата със Славия (0:1). Единствено Орлин Старокин и Здравко Димитров отново са титуляри, а Патрик-Габриел Галчев и Георги Александров правят дебют за “сините”, докато 17-годишният Марин Петков за първи път е титуляр за 26-кратните шампиони. Капитан на тима е Валери Божинов, който е титуляр за първи път през този сезон, както и Деян Иванов. Николай Кръстев и Костадин Илиев пък ще запишат първи минути през тази кампания.\nПАРТИЗАН – ЛЕВСКИ\nСТАДИОН: “Градски” в Червен бряг\nТаговекупа на българиякупаталевскиЛевски 1914Левски Софияпартизанпартизан червен брягПФК ЛевскиПФК Левски Софиястадион градски червен брягчервен бряг\nЯсни са победителите в играта на Sevastopol.bg и тениски и щампи Младост\nОбзор иска да се отдели от Несебър\nПроф. Балтов: Състоянието на Борисов е стабилно\nКакво означава изборът на Байдън за Европа?


Висококачествена жилищна сграда, дело на строител с портфолио от сгради в южните квартали на София. Ситуирана в един от престижните южни квартали, имотите в сградата са надеждна инвестиция за всеки търсещ качество, локация, сигурност и висока доходност в случай на отдаване под наем или препродажба. Сградата е с изцяло жилищен характер без търговски площи, което осигурява сигурност и комфорт на живущите. Жилищата са различни видове, с изключително функционални разпределения. Ситуирана в близост до бул. България, локацията на сградата осигурява бърз достъп до центъра на столицата, подножието на Витоша и околовръстен път.(http://www.yavlena.com/83670)


Световната пандемия промени изцяло събитийната индустрия. През последните години, а особено в изминалите няколко месеца, потребителското поведение се измени напълно. За един събитиен мениджър е много важно да умее да създава събития, които биха могли да се запомнят и да се задържат в съзнанието на хората. Иновациите са движеща сила и всеки организатор на ивенти трябва да следи какви са новостите. Той следва да се стреми да ги прилага в работата си по най-добрия начин, търсейки неща, които да вдъхновяват. И в същото време да карат участниците да преживеят реално ситуацията. По този начин се улавят сетивата на потребителите по начин, които позволява реално взаимодействие.\n#BTL #EVENTS 24.06.2020\nВиртуална и добавена реалност по време на събития\nВиртуалните демонстрации са №1 за подобряване на представянето по време на събитие, на което има продукт или локация на фокус. Може да се показват дизайни и прототипи на продукти, които все още дори не са създадени.\nДобавената реалност е една от най-горещите теми в технологичния сектор в момента. Тази нова технология има огромно влияние върху почти всяка индустрия, а марките все повече експериментират с мобилни AR преживявания, за да увеличат ангажираността към себе си по време на събития, конференции и срещи. Ивентите носят уникална възможност за интегриране на дигиталния и физическия свят в едно.\nКакво представлява VR Live Stream в Събитийния мениджмънт?\nИзползване на VR Live Stream в спортни събития като Super Bowl, музиката на живо с изпълнители като Lil Wayne или други ивенти, провеждащи се на стадиони или в концертни зали, дава възможност на публиката за интерактивно изживяване. В случай, че феновете на изпълнителите, по някаква причина не могат да присъстват, чрез VR Live Stream имат възможност да изживеят ивента и да се почувстват така, сякаш не само са там, но и дори да бъдат още по-близо до изпълнителите. Toва потапяне в самия ивент може да доведе до по-дълбоко ниво на ангажираност.\nОсвен при концерти и спортни събития, VR Live Stream може да се използва и при театрални постановки, провеждане на събития в конгресни центрове или по време на изложения, семинари и обучения. Пространството за виртуални събития също носи много възможности за партньорства, ко-брандиране, спонсорства и колаборация между различни брандове.\nVR технологиите за създаване на FUN CORNER при провеждане на събития\nПо време на събития, VR може да създаде реално изживяване и да позволи на всеки потребител да види еднакви изображения, което прави тази иновация, идеална за повишаване на ангажираността. Събитийният мениджмънт използва тази модерна технология, за да формира и променя начина, по който бизнесът взаимодейства с потребителите и се представя на събития.\nЗа по-цялостна и потапяща атмосфера към FUN Corner-а може да се добави различна техника. Освен чисто технологично предназначение и за по-голяма реалистичност на изживяването, тези устройства имат и друга роля. Те могат да служат като допълнителна комуникация към бранда.\nКато допълнителни устройства могат да се добавят много видове тренажори, помагащи по време на изживяването да изпитате всичките си сетива; игрални ръкавици; VR Eggs - това са седалки тип яйце, която симулира движения при гледане на виртуална реалност; бягащи пътеки; VR Game контролери и други.\nИвентите носят уникална възможност за интегриране на\nдигиталния и физическия свят в едно.\nРазказахме ви всичко това:\nЗащото чрез виртуалната и добавена реалност получавате предимство пред конкурентите.\nЗащото тези решения се прилагат за събития и брандове на национално и световно ниво.\nЗащото тези технологии оказват съдействие при представяне на събитието ви по неповторим начин и подпомагат иновативното позициониране на бранда ви.\nащото чрез допълнителни интеракции, потребителите могат да взаимодействат с продукта или услугата в пъти по-добре.\nСкоро ще споделим с вас повече информация относно това как виртуалната и добавена реалност могат да подпомогнат всяко събитие. Ако искате да разберете повече за това как VR технологиите помагат в Събитийния мениджмънт, може да се запишете на нашия безплатен уебинар.\nПовече информация за приложението на VR и AR решенията следете в каналите на Alternative и Wolf VR.\nАко се нуждаете от консултация относно виртуална и добавена реалност и начина, по който тези технологии да се имплементират в бизнеса ви, то може да ни потърсите, а ние ще подготвим оферта за целите на бранда ви.


Александър Александров, половин век часовникар | Вестник Борба - областен всекидневник, Велико Търново\nАлександър Александров, половин век часовникар\n27.03.2017 27.03.2019 БОРБА БГ 1 коментар\nБЛИЗО 50 ГОДИНИ АЛЕКСАНДЪР АЛЕКСАНДРОВ ОТ ВЕЛИКО ТЪРНОВО РАБОТИ КАТО ЧАСОВНИКАР. За тези години през ръцете на майстора са минали хиляди часовници – ръчни, джобни, будилници, стенни, кварцови. Поправял е както обикновени, така и луксозни марки. И днес той не остава без работа и винаги има какво да свърши в малкото си ателие, което се намира близо до търновския пазар.\nРазказва, че е единственият часовникар в рода. Като дете проявява интерес към занаята и след като завършва гимназия, баща му го насочва към Техникума по фина механика и оптика в София. Още като ученик, Александър се хваща като чирак при майстор часовникар. След като завършил училище, се връща във Велико Търново и започва работа в Комбината за услуги „Христо Камбуров“ през 1970 г. Някога професията часовникар била престижна и доходоносна. Имало и много клиенти, заради което се е случвало ремонтът понякога да отнеме няколко дни, докато сега обикновено часовниците са готови още на следващия ден.\n„Навремето започнах работа с 45 лв. заплата. После ми увеличиха парите на 60 лв. и едва след като поработих една година, започнах да взимам каквото си изкарам. Работата не е лесна, вярно е, че цял ден си седнал, но изисква знания и умения. Вече 46 години го работя и се старая клиентите винаги да са доволни и отново да се връщат при мен”, разказва Александър Александров. Спомените му са свързани с това, че някога в комбината за услуги имало много занаятчии, работата вървяла добре, а днес сградата пустее и майсторите в града се броят на пръсти. С идването на демокрацията неговата работа също намалява и майсторът решава да си отвори собствено ателие и да прави това, което умее. Мястото е добре познато на търновци и повечето му клиенти редовно го търсят я за ремонт, я за смяна на батериите на някой часовник. През ръцете му са минали много механизми, а един от най-скъпите часовници, които е поправял, е „Ролекс”, чиято цена е няколко хиляди долара. За ремонта го потърсило семейство от Германия, които споделили с него, че питали няколко майстори, но никой не се наел да поправи скъпия аксесоар. При него идват и клиенти, живеещи в Америка, които се възползват от услугите му, когато се връщат в града, разказва майсторът. Според него едни от най-хубавите марки безспорно са швейцарските, какъвто има и той. Първоначално у нас навлизат масово руски часовници, които също са здрави, но по-некачествени в сравнение с швейцарските. Постепенно на родния пазар навлизат и японските, които също са с добро качество, а навремето били истински лукс и достъпни за малцина.\nОт 20-ина часовникари във В. Търново днес занаята практикуват само трима. Всеки механизъм, включително и механизмите на часовниците, имат нужда от поддръжка и ремонт. Сферата на часовникарството е доста фина материя поради сложните компоненти и малкия размер на механизмите специално при ръчните часовници. Изисква се изключителна сръчност, знания и много търпение. Може би затова съвременната тенденция в страната е, че часовникарите намаляват все повече.\n„С удоволствие бих учил някой, ако прояви желание да усвои занаята, но за съжаление, никой не проявява интерес. А и да дойде някой, той няма да иска да работи без пари, а младите първо за заплатата питат”, споделя търновецът. Има син и зет, но никой от тях не се занимава с часовникарство. Все пак е успял да научи сина си преди години на някои неща от професията. Убеден е, че хляб за всеки занаят има, макар че няма майстор, който да е забогатял от работа. Но докато занаятчиите ги има, ще има и какво да поправят. А освен това часовникът е не само красиво бижу, но и необходимост, особено в динамичния 21-ви век, където точността е задължителна. За много хора носенето на часовник е удоволствие и дори белег за социален статус. И ако времето е еднакво за всички, то изборът на часовника, който го отмерва, е строго индивидуален както от финансова гледна точка, така и от вкуса и предпочитанията на клиентите.\n← На карбут в Драгижево предлагат „от пиле мляко“\nПроф. Делчо Порязов предложен за почетен гражданин на Свищов →\nВеликотърновско училище осъди общината за незаконно взета такса смет\nРемонти на ремонтите за сметка на изпълнителите в областния град\nЕдин коментар за “Александър Александров, половин век часовникар”\nМного занаятчийски професии вече си отиват, не само часовникарството.


5-те езика на любовта: утвърждаващи думи и комплименти - frida.bg\nНачало / 5-те езика на любовта: утвърждаващи думи и комплименти\nАко вашият първичен любовен език са утвърждаващите думи, то вероятно възприемате любовта на другите най-добре чрез думите. Утвърждения, комплименти, позитивни думи за вашата работа, приготвено ястие или външен вид правят чудеса за вас, нали?\nНапример, когато партньорът ви каже, че се чувства горд с вас или харесва новата ви рокля, това е нещото, което разтопява сърцето ви… Хората, чиито език са утвърждаващите думи имат нужда да чуват често, че са обичани, важни, харесвани, т.е. те имат нужда от чести уверения от партньора си, че са обичани.\nПрочетете още: 5-те езика на любовта: “вълшебната пръчица” за щастлива и трайна любов\nИ нещо много важно, за хората, чийто първи емоционален език са утвърждаващите думи, е много болезнено да чуват девалидизиращи думи или такива, които намаляват стойността им.\nКритика, негативни коментари за външния вид и свършената работа, обиди – това са думи, които не просто болят, но и разбиват сърцето им всеки път, когато ги чуят.\nКогато утвърждаващите думи са първият любовен език на нашия партньор?\nАко основният език на любовта на партньора ви са думите на утвърждение, е изключително важно редовно да изразявате любовта си с думи. Важно е да подчертавате всичко хубаво, което виждате, че той е или прави. Това ще създаде усещане у него, че е видян, оценен, обичан.\nАко вашият първичен емоционален език е друг, може и да не разбирате важността на думите на утвърждение. Може би си мислите „Аз показвам любовта си с действия, защо ми е да използвам думи и комплименти непрекъснато? Просто е. Защото искате да говорите на езика, на който вашият любим/а да ви разбере най-добре.\nЕдин от най-важните аспекти на думите за потвърждение е да бъдете искрени. Хората, чийто основен език са думите на потвърждение, веднага ще усетят неискреността в гласа ви и това ще създаде недоверие в отношенията ви.\nНе е нужно да пишете поеми или да рецитирате любовни стихове. Просто бъдете себе си. Бъдете истински. Ако вашият любовен език е друг, може би ви е трудно да използвате думите и особено – да изразявате чувствата си с тях. Приемете това като лично предизвикателство и време за практика.\nПримери за утвърдителни думи\n„Просто искам да ти кажа колко се гордея с теб.“\n„Ти наистина се стараеш много и просто искам да знаеш, че виждам това и съм ти благодарен/на.“\n„Наистина ти благодаря, че изми чиниите тази вечер.“\n„Щастлив/а съм, че те има до мен.“\n„Тук съм, ако имаш нужда от мен и искам да ти помогна с каквото мога.“\n„Вършиш страхотна работа. Наистина се гордея с теб.”\n“Еха! Изглеждаш толкова добре! Наистина харесвам новото ти облекло. Стои ти страхотно!”\nКомплименти, насърчителни думи, думи на нежност\nПравенето на комплименти е само един от начините, чрез които можем да напълним емоционалния резервоар на нашия партньор. Друг начин да направим това е като използваме думи за насърчение.\nДумата „насърчавам“ означава „вдъхвам ти кураж“. Всички имаме области, в които не се чувстваме много сигурни. Затова думите за насърчение могат да направят чудеса с нашата увереност и да ни помогнат да израстваме и да постигаме много в живота си.\nХората, чиито първи любовен език са думите имат изключителна нужда от насърчителни думи, за да вървят напред. Ако те лиспват в отношенията ви, те ще страдат и може да помислят, че не са обичани и да потърсят жизненоважните им думи на друго място. Затова не пренебрегвайте важността на думите за вашия любим/а. Те са като въздух за тях.\nДумите на нежност, уверенията, сладките любовни думи са задължителни ако искате любовта на партньора ви към вас да бъде дълготрайна. Дръжте емоционалния резервоар на любимия си пълен и ще видите не само промяна в отношенията ви, но и нещо друго – ще видите срещу вас един щастлив и уверен в себе си човек. Човек, който разцъфтява, благодарение на вас и правилният начин, по който изразявате любовта си!\n5-те езика на любовта взаимоотношения комплименти любов мистерия психология утвърждения


Георги Гергов дари на Митрополията частта си от емблематична къща на Джамбаз тепе - trafficnews.bg\nНачало Общество Георги Гергов дари на Митрополията частта си от...\nДядо Николай закупил останалата част от Гръцкото училище от фамилията на Братанови\n15:10, 20.06.2019 0 коментара 3484\nПловдивската митрополия придоби собствеността върху една от емблематичните къщи в Стария град, разположена на върха на Джамбаз тепе. Сградата, известна като Гръцкото училище, стои на основи от близо 30 години, след като пропада инвестицията за реконструкцията й.\nДоскоро тя бе на пазара, като цената й бе около 1,5 млн. евро, а собствеността бе поделена между Георги Гергов и фамилията на Братанови.\nПловдивската митрополия е успяла изцяло да придобие имота, като бизнесменът Георги Гергов е дарил двата етажа на недостроената от десетилетия къща, а останалата част е била изкупена от реститутите.\nВъпреки че няма официална позиция на Митрополията, Георги Гергов заяви, че средствата за закупуването на имота са били взети на кредит .\n„С приватизацията на Стария Пловдив придобих и този имот, моето желание бе да го даря и да построя църква в съседство. Готов съм да финансирам изграждането на храм, заедно с митрополията. Дарих моята част няколко месеца, след като почина баща ми, бях решил да го направя. Дал съм дума пред владиката и баща ми, че ще построя там църква, както направих в район „Западен”, каза Георги Гергов, като обясни,че в съседство има имот от 300 кв.м, който е в неговите активи, и там ще бъде направена църквата.\n„Имаме всички оригинални чертежи на къщата, които сме дали на Митрополията. Ще бъде възстановена изцяло и вътрешно и външно. Не знам обаче кога ще се случи това – зависи и от владиката, и от кмета, разрешителните…. Ако не го бяхме направили тази къща, щеше да стои още 30 години така”, допълни бизнесменът.


Швейцария – Германия ~ Прогнози, онлайн залози и букмейкъри\nОчаква се националният селекционер на Германия да изпробва повечето млади таланти в отбора по време на приятелската среща със Швейцария.\nПеттима от националите на домакините познават доста добре германския футбол, след като самите те играят в Бундеслигата. Това са: Франсоа Афолтер, Транкуило Барнета, Рикардо Родригез, Диего Бенаглио и Ерен Дердийок.\nНационалният селекционер на домакините Отмар Хицфелт също познава добре стилът на немския футбол, след като е печелил седем пъти титлата в Бундеслигата като мениджър на отборите Байерн Мюнхен и Бодрусия Дормунд.\nГерманската защита трябва да внимава за изявите на нападателя Хернан Шакири, който има четири гола за последните си шест мача с екипа на Швейцария.\nМесут Йозил от Бундес тима има рекорден брой асистенции – 7, само от последните квалификации Евро 2012, като точно толкова има и шведския национал Ким Калщрьом.\nПоследните два приятелски мача между двата отбора през 2007 и 2008-ма година са завършили с изразителни победи за германците съответно с 4:0 и 3:1. Бундес тима е един от фаворитите и за предстоящото Световно първенствофутбол през 2014 година.\nЗа последните си пет изиграни мача швейцарците имат две победи и един равен, докато Германия е записала три победи и един равен.\nЗа домакините в атака се очаква да влязат Хердан Шакири и Гранит Хака, които от следващия сезон ще играят за два от най-големите грандове в Германия – Байерн Мюнхен и Борусия Мьонхенгладбах.


Синът на Мадона стана куриер - Новите родители\nСинът на Мадона стана куриер\nТрябвали му дисциплина и режим\nСтана ясно, че синът на Мадона и Гай Ричи си е намерил работа. За това, че 16-годишният Роко Ричи в момента кара из Лондон велосипед в качеството си на куриер, съобщава британският вестник The Sun като се позовава на собствен източник. Според него именно родителите на Роко настоявали тийнейджърът да започне да се занимава с нещо полезно.\n„Той също мисли, че това е начин да успокои майка си и баща си, докато не намери с какво наистина му е интересно да се занимава.“ Те и двамата били съгласни, че малко дисциплина и режим ще са му от полза, особено ако става дума за доброволен или нископлатен труд, твърди източникът на изданието. И в момента Роко работи като куриер за компанията Deliveroo.\nПрипомняме - наскоро стана ясно, че той бе арестуван за кратко за притежание и употреба на леки наркотици. Полицията бързо го освободи, а Мадона съобщи, че въпреки всичко подкрепя сина си и помоли журналистите да не се бъркат в личния й живот.\nМадона: Семейството ми е всичко\n„За децата ми отивам на война“\nМадона заяви, че поддържа сина си\nСлед като той бе заловен с марихуана\nСинът на Мадона арестуван за наркотици\nРоко Ричи е пуснат под гаранция


Сладоледена торта с шоколад и мюсли Крънч • © Вкуси ме\nМюслито е суха закуска, която се консумира предимно сутрин, но се използва като добавка и в много десерти. Най-често се залива с мляко или плодов сок. За пръв път подобна закуска е представена на обществото в началото на 20-ти век от един швейцарски лекар, който научил за нея от гостуването си в малка планинска хижа в швейцарските Алпи.\n1 бр. готов блат (шоколадов)\nЗа шоколадовия крънч:\n250 г мюсли Крънч\nПърво се приготвят шоколадовите мюсли Крънч. Сметаната се загрява почти до кипване и към нея се прибавя начупеният шоколад. Разбърква се до пълното разтваряне на шоколада. След това се прибавят мюслите и отново се разбърква добре. Сместа се изсипва в покрита с хартия за печене тава. Разпределя се добре, за да се получи тънък пласт и се прибира във фризера.\nПрез това време се приготвя сместа за сладоледа. Отделят се белтъците от жълтъците. Прясното мляко и половината захар се загряват до завиране. Жълтъците с останалата захар се разбиват на пяна. Изсипва се на тънка струйка прясното мляко към жълтъците, като разбиването продължава. Сместа се връща на котлона и чрез постоянно бъркане с тел се готви до леко сгъстяване (2-3 минути). Оставя се да се охлади. Сметаната се разбива до меки връхчета.\nКъм белтъците се добавя щипка сол и се разбиват с миксер до плътен и гъст сняг. Към сметаната се прибавя жълтъчната смес и се разбърква леко до хомогенност. Прибавят се и разбитите белтъци. Размесва се внимателно и се прибавят нарязаните на малки парчета шоколадови мюсли. Може да се остави част от мюслите за украса на тортата.\nДъното и стените на тортена форма с падащ ринг се покриват с хартия за печене. Поставя се шоколадовият блат и отгоре се изсипва сладоледената смес. Поставя се във фризер поне за 4 часа. В касерола се затоплят на ниска температура сметаната и шоколадът, докато шоколадът се разтопи. По желание могат да се добавят 1-2 с.л. масло. За да се охлади ганаша по-бързо и да стегне, може да се сложи в по-голяма тенджера с лед и вода. Тортата се освобождава от ринга и хартията, и се залива с ганаша.\nСвързани: блат за торта захар мляко мюсли сметана сол шоколад Шоколадът е магия яйца\tShare


5G: новото електричество на дигитализацията и ръста на световната икономика - Mediapool.bg\nБоян Иванович | 13:10 | 12 ноември 2019 | 1 коментар\n“5G може да има по-голямо въздействие от всяка друга технология от електричеството насам”, каза Дерек Макманъс, главен оперативен директор на Telefonica O2 по време на тазгодишната седмица на технологиите London Tech Week 2019. 5G се смята на революционна технология и основен фактор за растежа на икономиката в света. 5G мрежите ще са основата за създаване на нови индустрии, нови услуги, нови преживявания за потребителите им и реализиране на всичко това, което доскоро смятахме за научна фантастика.\nНовите технологии никога не спират да се развиват, а с тях и ние - техните ползватели. Всяко следващо поколение джаджи или мобилни мрежи идва с редица подобрения и обещания за бъдещето. На мобилните мрежи от пето поколение, познати на всички като 5G, се възлагат очакванията за най-революционните промени с разкриването на потенциала им през следващото десетилетие.\n5G обещава да бъде технологията, която ще промени начина, по който оперират цели индустрии, технологичния пейзаж, как живеем и как се забавляваме. Основното предизвикателство днес е приемането на 5G не само от крайните потребители, но и от бизнеса, който ще усети най-много позитивната промяна, която носи тази нова технология.\n5G ще позволи не само да правим нещата по-бързо, но и по-ефективно. С ниската латентност и впечатляващи скорости, многократно надминаващи тези на 4G, новото поколение мрежи ще позволи да се сбъдне мечтата Интернет на нещата, което ще отключи съвсем нов свят от възможности. Свързаността ще позволи на всички устройства около нас да си “говорят”, създавайки среда, в която виртуалната и изменената реалност не са екзотика.\nИнтернет у дома и навън\nНавлизането на 5G в домовете и градовете ни ще промени изцяло начина, по който функционират всички предмети около нас. Интернет на нещата (IoT) средата ще се възползва най-много от скоростта и увеличения трафик. Свързаността на устройствата ще позволи въвеждането на по-високо ниво на умни светлини по улиците или термостати у дома. Все повече общини инвестират в проекти за следене в реално време на редица фактори като замърсяването на въздуха, трафика по пътищата, пешеходен поток, използването на енергия. Улесняването на тези процеси неминуемо ще доведе до ефективно разходване на ресурси, намаляване на разходите, а градската среда може да става все по-чиста и зелена.\nАвтономните автомобили зависят пряко от 5G\nСвързаността на автономните автомобили, които представляват интерес за все по-голям спектър от компании, включително технологичния гигант Apple, е от изключително значение за сигурността на пътниците. 5G има огромна роля в този процес, защото осигурява необходимата бързина и сигурност на изпращане и получаване на информация между коли, пътища, транспортни системи и останалите елементи от пътната инфраструктура.\nОтдалечен контрол чрез мобилна мрежа\nНиската латентност и ултрабързата връзка ще позволят на бизнеса да реши проблеми като недостига на висококачествени специалисти в различни области в цял свет. Благодарение на 5G ще е възможно да се управляват не само устройства от разстояние, но и сложни процеси. Представете си ситуация, в която оператор във Великобритания управлява и следи какво прави машина, работеща в завод в Нова Зеландия.\nПодобрена реалност на мускули\nВиртуалната и изменена реалност вече са факт. Те продължават да откриват нови възможности не само за феновете на видео игрите, но и за креативната индустрия. Изменената реалност през 5G ще позволи да се работи с много по-големи и предизвикатели неща, като билборди, които виждаме през умните си очила или навигация на пътя, която виждаме директно през умното предно стъкло на автомобила.\nПроизводството и сектора на публичните услуги ще усетят първи трансформиращата сила на 5G\nСпоред експерти производството, здравеопазването, образованието ще са сред първите директно повлияни от възможностите на новото поколение мобилни мрежи.\nУмните фабрики ще променят изцяло производствения процес, тъй като свързват цялата производствена верига.\n5G ще развие и подобри повече сектора на здравеопазването през следващите 10 години, отколкото всички постижения на медицината през последните 100, смятат експертите. "Теленор" вече представи у нас възможностите на 5G в сферата на телемедицината - сектор, който е пряко зависим от развитието на 5G. Все повече оператори демонстрират 5G именно чрез телемедицината и възможността за съществуването на “виртуални лекари”. Тези лекари ще станат много по-достъпни по цял свят, а това от своя страна ще улесни до голяма степен хората, намиращи се в труднодостъпни райони, където няма медицински лица в близост. Пациентите ще имат блокчейн досиета с необходимото криптиране, което да гарантира поверителността на техните медицински данни, които ще могат да бъдат обменяни за секунди.\nПромени се очакват и в обучението на младите специалисти, които ще могат да получават виртуално и интерактивно обучение, което ще се базира на актуална и по-достъпна информация от световните медицински архиви. От по-практическа гледна точка, 5G ще осигури необходимата среда за иновации като сканиране до молекулно ниво, което скоро ще бъде възможно.\nОтношенията пациент-лекар също ще претърпят коренна промяна.\nДигиталната промяна в образованието вече е факт. 5G ще продължи да надгражда виртуалното образование, което позволява все повече ученици да са “в час” и да бъдат обучавани от разстояние или по нов начин. Очаква се въвеждането на виртуални сензорни редуктори, които да помагат на учениците да бъдат по-концентрирани по-дълго време, както и приложения за виртуално обучение, което ще предлага нов вид опит за учениците. Отново от гледна точка на науката, 5G ще позволи и т.нар. “виртуално чиракуване” на работни места, където се използва скъпо оборудване.\n5G решава редица проблеми в земеделието\nИндустриалното земеделие ще претърпи сериозни промени след пълното въвеждане на 5G. Новата технология ще предостави възможност да се осъществява мониторинг на реколтата в реално време с непрекъснат актуален анализ на растенията и почвата. Очаква се въвеждането на макросистеми, които да предупреждават за вероятни зарази, насекоми вредители, метеорологични промени. Към това прибавяме и AR визуално сканиране на културите, което да помага откриването на потенциални проблеми, както и устройства за възпиране на вредители с изкуствен интелект, което ще ги направи още по-ефективни.\nВиртуализация на банкова индустрия\nМобилните банки и финтех компаниите ще продължат да трупат популярност. Съчетанието с 5G технологията ще доведе до редица промени в банковата индустрия, повлияни от по-добрата свързаност, която очакваме от следващото поколение мобилни мрежи.\nТози тип виртуални банки вероятно ще заменят голяма част от клоновете на традиционните финансови институции, а автоматизираните кредити да се превърнат в основно звено за печалба на банките. Представете си свят, в който касиерките са заменени от виртуални каси, а банкоматите - от смартфони. Всъщност, част от това бъдеще вече е реалност - през 2018 г, в Сиатъл, САЩ, беше открит първият магазин на Amazon Go, в който няма нито продавачи, нито касиери.\nВ допълнение на съществуващия тренд, употребата на физически пари се очаква да намалява и все повече банки ще продължат с фокус върху електронните финансови инструменти и мобилното банкиране.\nВ България ще трябва да изчакаме докато се насладим на част от новостите, които ще предложи 5G. По оценки на българските мобилни оператори, ще отнеме до две-три години на индустрията да изгради 5G мрежите, при условие, че се решат регулаторните предизвикателства, като липсата на радиочестотен спектър, и високата му цена, както и тежкия и бавен строителен режим за изграждане и обновяване на съществуващите базови станции. И трите големи мобилни оператора демонстрираха по-рано тази година различни полезни приложения на 5G и заявиха своята готовност да започнат изграждането на 5G мрежи, а по всичко изглежда, че държавата ги подкрепя за разрешаването на част проблемите.\nНеоспорим факт е, че 5G ще донесе много новости и промени за обществото, без значение дали го осъзнаваме днес. 5G ще добави нови възможности и инструменти в редица професионални сфери като тези на зъболекарите, адвокатите, учителите, инженерите и много други. Очакват се и множество иновации в застрахователния бизнес, транспорта и търговията. Забавлението и начините за запознанства също ще се изменят в голяма степен. Всяка комбинация от сензори, роботи, автоматизирано оборудване и уникални устройства ще разкрият пред нас нова вълна от възможности, която скоро ще трябва да управляваме.\nМрежата от ново поколение всъщност носи със себе си свят от възможности, а как ще ги употребим - зависи от всички нас.


Красота, слава и косопад | Косопад Красота, слава и косопад – Косопад\nМного хора се притесняват и комплексират от косопада. Погледнете филмите и списанията и ще видите не малко известни плешиви секс символи.\nПлешиви телевизионни звезди\nЗа няколко години Тели Савалас бе вероятно най-известният плешив мъж в света. През 1973 година, той изгря в ролята на Коджак, як детектив, който привлече милиони фенове. Въпреки, че неговата плешивост беше често обект на подигравки, неговата увереност показва, че той не изглежда слаб в резултат от проблема с косопада. Освен това и жените го намират за привлекателен и не се притесняват да го признаят.\nПо-скорошен пример е Патрик Стюърт, капитан Пикард в „Стар трек”. Огромната му популярност и привлекателност показват, че плешивите мъже също може да се възприемат като изискани и интелигентни, умело променящи стереотипа и превръщат косопада в плюс.\nКосопадът не подминава и известните\nПо-трудно се възприемат жените без коса. За първи път плешива жена е коронясана за мис през 2010 година. Това е Кайла Мартел, която става Мис Делауъер.\nПървата плешива знаменитост, която направи впечатление беше Шиниъд О’Конър. Въпреки, че тя не страда от косопад, тя решава да избръсне косата си, защото иска да бъде приемана не като красавица, а като певица. За съжаление неконвенционалната й красота я изведе напред в популярността повече отколкото музикалния й талант.\nДеми Мур се сдоби с нови фенове след като си обръсна главата за ролята на Джейн.\nСъс Сигърни Уийвър се случи нещо подобно, когато тя се отказа от косата си заради ролята във „Възкресението на Алиен”.\nИма и много други знаменитости, които подхождат по женски към плешивостта и косопада. Всички те показват на света, че липсата на коса не е пречка за кариерата. Дори техните почитатели смятат, че без коса се открива истинската красота на жената.\n3 коментара по “Красота, слава и косопад”\nКосопад on декември 1, 2010 на 6:29 pm каза:\nМного от звездите, които страдат от косопад си присаждат изкуствена коса и така заличават петната по главата си\nb on януари 3, 2011 на 1:21 pm каза:\n« Косопадът в хода на човешката история\nКак алкохолът влияе на косопада? »


Фандъкова: Готови сме да отворим детските градини и ясли - Теми в развитие | Vesti.bg\n8 декември 2020, 13:39, oбновена в 15:16\nС толичната община е готова да отвори детските градини и ясли на 14 декември (понеделник). Това каза в отговор на въпрос на агенция БГНЕС кметът на София Йорданка Фандъкова.\nДнес тя провери строителните дейности по разширяване на детска градина „Слънчо” във Владая, където за първи път ще има и яслена група.\n„Личното ми мнение е, че детските градини е добре да работят при спазване на всички мерки, при спазване възможността на родителите, които не желаят да изпратят децата си. Ще изчакаме решението на правителството”, каза още Фандъкова.\n„В готовност сме, ако има такова решение.\nВ същото време обаче останалите мерки би следвало да останат, защото София все още е в червената зона. Не трябва да се успокояваме. Факт е, че има задържане от доста време на новозаразените, има дори плавен спад, но това, което ние следим, е броят на хоспитализираните. Той се задържа на едно високо ниво, броят на болните на интензивно лечение се задържа висок. Трябва да дадем възможност на болниците да ни лекуват”, заяви Фандъкова.\nТя обяви също така, че по повод днешния студентски празник ще бъдат извършени проверки както и ще се следи да не се допуска струпване в големите хранителни магазини. „И в момента колегите са на терен. Столичният инспекторат заедно с общинска полиция и служители на районните управления проверяват най-вече големите търговски обекти както хранителни, така и нехранителни магазини.\nПроверяват се по няколко пъти един обект, за да не се отпуснат след първата проверка и да спре контролът.\nВ същото време СДВР извършва проверки и за нерегламентирана работа на търговски обекти”, посочи тя и уточни, че това се прави с цел да не се допуска струпване и нарушаване на мерките.\nКонтролът ще продължи и по време на Коледните и Новогодишни празници, допълни още столичният кмет и обясни, че при проверките винаги присъстват и полицаи. „В понеделник екипи на инспектората и общинска полиция са направили проверки на 14 магазина и има съставени 5 акта. Актове се съставят, глоби се налагат както за неносене на маски, така и за нарушения от страна на търговците”, обясни Фандъкова.\nкоронавирус Йорданка Фандъкова София детски градини ясли


хранене | Travel & Hospitality Experts\nАмерика започва борба с нездравословното хранене\nЗатлъстяването коства всяка година на икономиката на САЩ най-малко 215 милиарда долара. В тази сума се включват както преките разходи, като например тези за лечение, така и непреките разходи, свързани със загубата на производителността заради наднорменото тегло, предаде Франс прес, като се позова на доклад на института Брукингс.\nПрочети още about Америка започва борба с нездравословното хранене\nОт края на април в морските ни курорти са в ход проверките на обектите за хранене, съобщи агенция „Фокук“, цитирайки д-р Даниела Кепекова, директор на Областната дирекция по безопасност на храните в Бургас. Причина за подранилите проверки са високите температури.\nПрочети още about Проверките в курортите подраниха\nС какво се хранят бизнес дамите в самолета\nЕдва ли ще се намери човек, който поне веднъж в живота си не се е сблъсквал с негативите на храненето на борда на самолета или поне не е чувал разкази на колеги или приятели. Какво мислят по този въпрос често пътуващите бизнес дами и имат ли специфични гастрономични предпочитания, с които ежедневно се сблъскват авиопревозвачите ? Отговор на тези въпроси потърси интернет проучване, извършено от maiden-voyage.com и inflightfeed.com.\nПрочети още about С какво се хранят бизнес дамите в самолета\nДеца се учат да се хранят здравословно навръх Хелоуин\nТайните на здравословното хранене ще научат деца на възраст от 6 до 10 години на специално парти по случай празника Вси Светии на 31 октомври. Чрез различни игри те ще се запознаят с основните правила, които ще им бъдат разкрити от професионални готвачи. Инициативата е на комплекс Te Quiero и училище „Светлина“ и е подкрепена от Евро-Ток България, член на Европейската кулинарна асоциация, официален консултант на ЕК в областта на храните и здравословното хранене.\nПрочети още about Деца се учат да се хранят здравословно навръх Хелоуин


Пловдивска поетеса доказа в съда, че е девствена\nлайфстайл Пловдивска поетеса доказа в съда, че е девствена\nПоетесата Албена Хинкова\n© Стопкадър / БНТ2\nПоетесата Албена Хинкова търси справедливост в Районния съд в Пловдив, за да се докаже, че 39 години е запазила целомъдрието си, информира БНТ2\nДо безпрецедентното дело се стигна, след като писателят Николай Славов я нарекъл "Мома, ама не съвсем…" на събиране на литературното студио "Младост" в Пловдив.\nОбезщетение за нанесената обида\nДелото се гледа при закрити врата, за да не стават достояние интимни подробности от живота на поетесата.\nДевствената поетеса Хинкова иска обезщетение от 3000 лева за нанесената обида. Като веществено доказателство по делото тя е приложила медицинско свидетелство, с което доказва, че не е имала интимни контакти с мъже.\nАз не мога да простя на господин Славов и ако му простя, не бих могла с чиста съвест да застана пред гроба на майка си. В събота е Задушница. Категорично казвам: не мога да простя! - заяви Хинкова.\nПисателят е учуден от острата реакция на Албена Хинкова. Той твърди, че при изказването си е използвал метафора, свързана с фолклора:\n"Кажи, бе моме, макар, че ти въобще не си мома, но това всъщност няма значение… Намерението за обида е фикция и ако такова съществува, то е само в съзнанието на госпожа Хинкова. Извън това няма обида", каза Николай Славов пред БНТ.\nЛитературното студио "Младост"\nВ защита на обвиняемия на делото присъства и Милена Стоянова, също член на литературното студио "Младост". Според нея липсата на клуб е причината за драматичните събития след метафоричните думи на Славов.\nТакива пререкания се получават и други пъти, тъй като нямаме зала, в която да се събираме. Ходим в едно заведение, което е нещо между изба, бар, закусвалня, гостилница и каквото пожелаете друго, коментира Стоянова.\nСледващото заседание на съда през декември ще реши дали поетесата Хинкова ще получи обезщетение за накърнената си гордост.\nПубликувано от Георги Тодоров 31 октомври 2014, 11:48\nАз ще и дам 300лв. да я очеша първи :)\nТРЯБВА ,ДА ПРОВЕРИМ !\nЖена му кажи и го остави!\nИ ТАЯ Е ЛИСНАЛА ЛИГЕНА\nобичала само от гъза в устата,пък после мома била,не можела....


НачалоБебетоЖивотът с бебеНеизбежно: Разговори за смъртта\nBulgaria 2015-12-07 14:33:05 +0200 Смъртта често е табу в разговорите между родители и деца, но животът неизбежно ни изправя пред тази тема рано или късно. Неизбежно: Разговори за смъртта\nСмъртта често е табу в разговорите между родители и деца, но животът неизбежно ни изправя пред тази тема рано или късно. Как да подходим при смърт на близък човек?\nКак децата възприемат смъртта\nДори никога да не сме говорили с тях за това, децата формират първата си представа за смъртта в много ранна възраст. Те са свидетели на смърт при насекоми, животни, птици. Знаят за нея от приказките. Начинът, по който децата възприемат смъртта, е свързан най-вече с тяхната възраст.\n- Бебетата от 0 до 2 години усещат скръбта на техните родители или на хората, които се грижат за тях, при загубата на близък човек. Това може да се отрази негативно на храненето, съня или на ходенето им до тоалетна.\n- Децата от 3 до 5 години възприемат смъртта като обратим процес, като нещо поправимо. Като в детските филмчета - героят пада от скалата, след което го прегазва влак, но само след броени секунди той отново е на крака и тича към следващата пакост. Със същото възприятие за смъртта боравят и докато играят. "Убиват се помежду си" с водни пистолети и се преструват на умрели, както са виждали да го правят и актьорите по телевизията.\n- Децата от 5 до 9 години децата започват да разбират, че всичко, което се ражда, рано или късно умира. Кръговратът на живота става все по-ясен за тях, въпреки че все още не осъзнават, че смъртта сполетява всички, включително и тях самите. Много от децата в тази възраст вярват, че ще успеят да се избегнат смъртта с помощта на интелигентността си или на някаква магия. Други малчугани олицетворяват смъртта като "ангел" или "старец" и имат кошмари, свързани с тях.\nПълното осъзнаване на смъртта идва при 9-10-годишна възраст и през юношеството.\nРазговор по трудна тема\nСпоред експерти, възприемането на смъртта от децата зависи от етапа им на развитие и на социалната и културната им среда. В общества, където раждането и смъртта се случват в дома на семейството, децата се запознават с тези процеси по естествен път от най-ранна възраст. За много родители разговорът с детето за смъртта е изключително труден, защото те не знаят как да подходят. Обикновено причината за това е, че те самите не са открили баланс по въпросите за смъртта или не са успели да се справят с нейните последствия. Въпреки това е важно разговорът да бъде проведен, без да се отлага твърде дълго, защото това би могло да създаде усещане за безпокойство у децата.\nДецата питат, ние отговаряме\nЗащо леля плаче? След смъртта на чичо му, детето вижда леля си плаче, но не е в състояние да свърже тъгата й с нещастното събитие. Децата не разбират какво е въздействието на смъртта и какви са чувствата, които тя причинява. В този случай е добре спокойно да му обясним, че "леля е разстроена, защото чичо ти почина и много й липсва. Всички ние сме тъжни, когато някой, когото обичаме, умира".\nКога ще умреш? Детето, което задава този въпрос, обикновено възприема смъртта като вид раздяла, макар и временна. Притеснено е, че ще се чувства беззащитно в случай, че ви загуби. Задачата ви в този случай е да му вдъхнете спокойствие: „Нямам намерение да умирам скоро. Ще остана тук, за да се грижа за теб. Но дори и да умра, бъди сигурен, че ще растеш в добри ръце“.\nBulgaria 2015-12-07 14:24:20 +0200 Всяко дете възприема времето за отдих по различен начин. Телевизия и видео игри\nТелевизия и видео игри\nАкадемия за родители 2019-04-04 16:44:38 +0300 Бебето поставя и смуче палеца си още преди да се появи на бял свят. Да опознаеш света с уста\nBulgaria 2016-02-08 11:18:06 +0200 Казвайте на децата точно какво да правят, а не какво да не правят. Забравете за „Не“!\n10 съвета как да накарате децата си д...


Как да откриеш уникалната си способност в няколко стъпки?! - Практично кратко ръководство. - Калоян Божанов\nPrevПредишнаВзаимоотношенията между мъжа и жената.\nСледващаМалката Душа и Слънцето. Как да прощаваме?Следваща\nКак да откриеш уникалната си способност в няколко стъпки?! – Практично кратко ръководство.\nДнес ще Ви споделя една страхотна техника, която научих преди няколко години. Казвам научих, защото направих за да се убедя в резултата, а резултата – следствие е и този сайт и моята лична практика.\nС отговорите на моите приятели и от двата коефициента, за които ще прочетете след малко си припомних, нещо което сякаш винаги съм знаел – знаете онова малко гласче вътре във Вас, което Ви подсказва тихичко какво желаете и на какво сте способни. И така по същество:\nПървата стъпка е: Въпрос към твоите близки и приятели.\nТой бе формулиран като писмо, което ще Ви напиша тук.\nНали знаете поговорката –\n„С питане и до Цариград се стига.“\nТака че след като прочете концепцията формулирана като писмо, може да я изпратите на поне 10 ваши приятели, ако решите може да я изпратите и на повече.\nЕто и текстът на писмото към Вашите приятели:\n( „Здравей. Току ще се запознах с една уникална концепция, която се казва „уникалната ми способност“. Идеята на тази концепция е, че всеки от Нас притежава комбинация от таланти, интереси и способности, които са уникални за него.\nМного бих ти бил благодарен, ако ми помогнеш да определя моята способност, като ми изпратиш отговора на следния въпрос:\n„Коя мислиш е моята уникална способност ?“\nМоята уникална способност включва талантите и способностите ми, характеристики които ме определят, това в което съм по-добър от другите, как върша нещата, за какво може да се разчита на мен и въобще всякакви други отличителни качества. В случай, че имаш желание да ми помогнеш, ще ти бъда много благодарен, ако отговориш в следващите две седмици.\nПоздрави и до скоро ! „)\n⇒ След което запишете отговорите им и си ги анализирайте, като търсите общите думи от тях.\nСигурен съм, че ще има такива. Тях задължително си подчертайте или извадете за да ги запомните.\n⇒ След това е нужно да направите два помощни индекса, с които после да сравните резултатите си от тях с резултатите от отговорите на вашите приятели. Ето ги и тях:\n– Първият от тях е Kolbe a index (kolbe.com) – Той се изразява в това как ние вземаме решения. Индексът е на повече от 40 години.\n– Вторият индекс е: Strenghts Finder 2.0 by Tom Fath, които се изразява в тест от 35 въпроса. CSF е онлайн коефициент за измерване на личния талант, който разпознава областите на индивида, в които съществува най-голям потенциал за надграждане.\nИдентифицирайки водещите области при човек CSF осигурява начална точка в разпознаването на личния талант и свързани с него помощни материали, които да помогнат на индивида да надгражда и развива силните страни в неговите области.\nИ така вече знаете какво да направите… 1,2,3… Старт!\nРазберете кое е това в което сте най-добри и започвайте да го превръщате от хоби в начин на живот, бизнес или както го усещате.\nНадявам се, скоро да ми споделите резултати. Ще се радвам изключително много, ако тази техника е помогнала дори и на един от Вас и този човек започне да живее мечтата си.\nАко имаш затруднения, винаги можеш да ме потърсиш за консултация, в която да доизясним търсеното.


Меркел издаде цялата истина за Русия, Китай, Тръмп и коронакризата, ударила света! | saveti\nПоради факта, че на 1 юли председателството на Съвета на Европейския съюз преминава в Германия, германският канцлер Ангела Меркел даде интервю за The Guardian и още пет европейски вестника – германския Süddeutsche Zeitung, френския Le Monde, испанския La Vanguardia, италианския La Stampa и полския вестник Polityka.\nПо време на това интервю тя говори за икономическата реакция на Европа на пандемията от коронавируса, позицията си по отношение на преговорите за Брекзит и глобалните предизвикателства от страна на САЩ, Русия и Китай, уточнява Фокус.\nЕто интервюто на Меркел пред The Guardian:\nG: Председателството на Съвета на Европейския съюз преминава в Германия по време на безпрецедентна криза. Напрежението е огромно. Очаква се Германия да постави всичко на мястото си. Изнервена ли сте?\nA.M.: След като заех поста канцлер, Германия за първи път стана председател на Съвета на Европейския съюз през 2007 г. Непосредствено преди това Франция и Холандия отхвърлиха Конституционния договор на Европейския съюз и ние си поставихме задача да разработим нов договор.\nИ ние успяхме в това начинание. Тогава започна международната финансова криза, колебанията на еврото и бежанският проблем – тоест трудните времена не са нещо ново за нас. Отново и отново се убеждаваме, че Европа все още не е станала достатъчно устойчива на въздействието на кризите. По време на кризата в Еврозоната не разполагахме с необходимите инструменти, за да излезем с адекватен отговор. Притокът на бежанци през 2015 г. показа недостатъците на европейската система за убежище.\nСега пандемията от коронавируса ни изправи пред предизвикателство с безпрецедентни размери. Тя засегна всички нас, без да прави разлика. От една страна, тя прекъсна периода на положителна динамика на икономическото развитие във всички страни-членки на ЕС. От друга странай съвпадна във времето с два мощни разрушителни феномена на нашето време – климатичните промени и дигиталната революция, които бързо променят живота и икономиката ни, независимо от вируса. Фокусирах се точно върху тези проблеми.\nА.М.:Точно така. Освен това в момента тонът на международните дискусии е доста груб. След финансовата криза от 2008 г. възникна мания за многостранност. Тогава страните от Г-20 започнаха да провеждат срещи на ниво държавни ръководители и се стремяха да излязат с еднозначен отговор.\nНо днес е различно. Днес трябва да направим всичко по силите си, за да не се плъзнем към протекционизма. Ако Европа иска да бъде изслушана, тя трябва да даде добър пример. Разчитам на това, въпреки че нямам никакви илюзии колко трудни ще са преговорите.\nА.М.: В Италия и Испания например пандемията от коронавируса се превърна в тежко бреме за техните икономики и здравните им системи, както и в тежък тест в емоционалния смисъл – поради огромния брой смъртни случаи. При такива обстоятелства единственият правилен начин за Германия е да мисли не само за себе си и да сме подготвени за изключителен акт на солидарност. Водени от тази идея, ние предлагаме нашето предложение с френския президент Еманюел Макрон.\nА.М.: В криза с такъв мащаб всеки от нас трябва да направи това, което трябва да се направи. В настоящата ситуация трябва да направим нещо изключително. Германия има ниско съотношение на дълга и в настоящата извънредна ситуация тя може да си позволи леко да увеличи дълга си. За нас е също много важно тази програма да бъде в рамките на европейските споразумения. Намерихме начин да направим това.\nРазбира се, всичко това отговаря и на нашите собствени интереси. Германия се интересува от силния вътрешен пазар и от сближаването на страните от ЕС, вместо тяхното отдалечаване. Както и преди, това, което е добро за Европа, е добро за нас.\nА.М.: Смятам този фонд за уникален отговор на уникална ситуация. Ако бихме искали да променим основните аспекти на управлението на бюджета на Европейския съюз или например да му дадем правото да събира данъци, тогава ще трябва да изменяме споразуменията. Това от своя страна би променило статичното равновесие между сферата на властта и контрола. Сигурен съм, че тази тема ще бъде обсъждана в бъдеще, но това трябва да се прави с повишено внимание. В настоящата ситуация нямаме възможност да чакаме, докато бъдат направени някои изменения в споразуменията. Трябва да реагираме бързо на пандемията.\nG.: Мислите ли, че министърът на икономическите въпроси на Испания Надя Калвиньо ще стане добър председател на Еврогрупата?\nА.М.: Това трябва да бъде решено от Италия. Ние създадохме тези инструменти чрез Европейската инвестиционна банка – европейския стабилизационен механизъм със своите кредитни линии и схема за временна заетост. Всеки може да ги използва. Не сме ги създали, така че никой да не ги използва.\nВсъщност, примерът с Китай показва, че дори недемократична държава може да постигне икономически успех и това е сериозно предизвикателство за нашите либерални демокрации. Тогава възникна заплахата от ислямисткия тероризъм – на първо място терористичните атаки от 11 септември 2001 г. в САЩ. Към това добавете и разочарованието, в което се превърна Арабската пролет. Накратко, досега не успяхме да предоставим сто процента доказателство, че либералната система в крайна сметка ще надделее. Това ме тревожи.\nA.M.: И да и не. От една страна, след 1989 г. преминахме изключително успешен път, но в еуфорията, която ни обхвана, не разпознахме напълно дълбоките и дълготрайни язви, които наследихме от диктаторските режими, съществували в Европа 40 години след края на Втората световна война. След националсоциализма и войната много страни от Източна Европа попаднаха директно във втория период на диктатурата. Държавите от Източния блок имаха само няколко години за независимо развитие. И едва много по-късно те влязоха в онези процеси, които бяха нормални за западните страни.\nМного нови членове на ЕС споделят нашия ентусиазъм за съществуването на Европейския съюз в резултат на мирното развитие на континента. Те обаче са скептично настроени към съдбата на Европа. Трябва да развием разбиране за тези процеси. Виждам моята мисия в работата в полза на една самоопределяща се либерална Европа, в която основните коренни свободи са вкоренени.\nG.: С цялото необходимо зачитане на различията в националния опит на страните от Европа, къде очертавате границата, отвъд която e на лице нарушение на закона?\nА.М.: Разбира се, ще обсъдим подробно онези въпроси, които имат отношение към върховенството на закона. Основната отличителна черта на всяка демокрация е, че всяка опозиция трябва да има съответните права за участие в управлението на държавата.Трябва да има определен набор от други права – като се започне с достатъчно време за изказване в парламента и най-малкото излъчване по държавни информационни канали наравно с другите и завършва с независим съд и спазване на демократичните процедури.\nA.M.: Не може да се каже, че тази тема никога не е била обсъждана дори преди Германският федерален конституционен съд да вземе решение относно Европейската централна банка. Няма съмнение, че европейските закони имат предимство пред националните. Но това не ни дава възможност да посочим точно къде започва компетентността на европейските закони и къде приключва компетентността на националните.\nИдеята на Европейския съюз е, че държавите-членки делегират своите правомощия върху него. В кръстопътя на сферите на юрисдикция на националното и европейското законодателство триене може да възникне в случаите, когато европейското законодателство тълкува правомощията си по-широко от, да речем, германският парламент. Точно това виждаме в случая с Европейската централна банка.\nАко националният конституционен съд установи, че тази граница между европейското и националното законодателство е нарушена, той се обръща към Европейския съд (най-висшият съд на Европейския съюз – бел. ред.) да разгледа случая. До този момент Европейският съд успява да разреши всички спорни дела.\nСега имаме сериозен конфликт. И това по принцип е в реда на нещата, до колкото една отделна държава бъде в състояние да се „вкопчи“ в собствените си правомощия, докато всички те не бъдат прехвърлени на европейските институции, което, разбира се, никога няма да се случи.\nA.M.:Заради пандемията от коронавируса не можем да проведем срещата, планирана за септември с Китай. Но ние възнамеряваме да направим това по-късно. Целта на подобна среща на върха е да насърчи отношенията между ЕС и Китай. Пекин и ние имаме общи интереси. Например в областта на борбата с изменението на климата. От доста време обсъждаме инвестиционно споразумение с Китай, но засега не сме постигнали значителен напредък тук. Трябва да обсъдим политиките за подпомагане на развитието на Африка с Китай, където Пекин следва своята независима линия.\nПланираната среща на върха ни принуждава да разработим общи европейски подходи към отношенията с Китай. Това не е лесна задача. Трябва да формулираме политики, отразяващи нашите общи интереси и ценности. В крайна сметка ние сме разделени от Китай по въпросите на правата на човека, върховенството на закона и страховете ни за бъдещето на Хонконг. И тези въпроси трябва да бъдат обсъдени открито.\nG.: В края на тази година Брекзит става факт – излизането на Великобритания от ЕС без споразумение. Това лично поражение ли е за вас?\nA.M.: Не. Разбира се, би било в интерес на самата Великобритания, както и на всички страни-членки на ЕС, Великобритания да има спокоен и подреден изход с някакво споразумение. Но това може да се случи само ако и двете страни го искат. Тук определящата роля се играе не от нашите желания, а от доминиращата реалност, с други думи това, което Великобритания иска. Британското правителство, начело с Борис Джонсън, трябва да вземе решение за контурите на отношенията, които ще възникнат между нас след излизането на страната от ЕС.\nИ тогава Обединеното кралство ще бъде принудено да съществува в контекста на последиците от това решение и най-вече в контекста на по-малко тесни икономически връзки с Европа. Ако Великобритания не иска да спазва тези стандарти за опазване на околната среда, пазара на труда или социалната сигурност на населението, които са сравними с европейските, нашите отношения естествено ще станат по-малко близки. Това ще означава, че Обединеното кралство не иска нашите стандарти в тези области ще съществува и ще се развива паралелно.\nТрябва да забравим това, че трябва да определим какво иска Великобритания. Самата тя трябва да го реши. И ние, тоест съюзът на ЕС-27 ще отговорим съответно.\nА.М.: Знаем за кампаниите за дезинформация. Оръжието на хибридната война, както се нарича, е част от руския арсенал …\nG.:… дори става въпрос за убийствата …\nА.М…. убийството в парк Тиргартен е сериозен инцидент. Сега съдът определя степента на вина на обвиняемия. Както и да е, хибридната война и опитите за дестабилизация стават част от поведението на Русия.\nОт друга страна, има много причини за продължаване на усилията за развитие на конструктивен диалог с Русия. В страни като Сирия и Либия, разположени в непосредствена близост до Европа, Русия има голямо стратегическо влияние. Затова ще продължа да се стремя да развивам сътрудничество с нея.\nБеновска: Президент Радев, ако имате факти срещу Борисов, бъдете смел и му ги кажете в очите, а не по села и паланки\nШоколадена торта за 1 минута!